**PROGRAMI RAJONAL PËR DEMOKRACINË LOKALE NË BALLKANIN PERËNDIMOR (ReLOaD)**

**SHPALL:**

**Thirrjen Publike për Organizatat e Shoqërisë Civile (OSHC-të) për Dorëzimin e Projekt Propozimeve në Programin Rajonal për Demokracinë Lokale në Ballkanin Perëndimor (ReLOaD)**

Udhëzimet për Aplikantët

Qëllimi i këtij udhëzuesi është që të ofrojë këshilla të qarta dhe koncize për të gjithë aplikantët, si dhe për subjektet e interesuara në procesin e dorëzimit të propozim projekteve në hapjen publike për aplikim për grante në kuadër të projektit ReLOaD

Data e hapjes së thirrjes: **15.02.2018**

Afati i fundit për dorëzimin e aplikacioneve: **14.03.2018**

Përmbajtja

[1. Thirrje Publike për Projekt Propozime për Organizatat e Shoqërisë Civile (OShC-të) në Programin Rajonal për Demokracinë Lokale në Ballkanin Perëndimor (ReLOaD)](#_Toc469306972) 3

[1.1 PERMBLEDHJE E SHKURTER E PROJEKTIT 3](#_Toc469306973)

[1.2 OBJEKTIVAT E THIRRJES DHE PRIORITETET PËR NDARJEN E FONDEVE 4](#_Toc469306974)

[1.3 VLERA E PLANIFIKUAR E MBËSHTETJES FINANCIARE PËR PROJEKTET DHE TOTAL I THIRRJES 4](#_Toc469306975)

[2. KUSHTET FORMALE TË THIRRJES 5](#_Toc469306976)

[2.1 Aplikuesit e pranueshëm: kush mund të aplikoj? 5](#_Toc469306977)

[2.2 Partnerët e pranueshëm në zbatimin e projektit 6](#_Toc469306978)

[2.3 Prioritet/Aktivitetet e pranueshme që do të financohen përmes thirrjes 6](#_Toc469306979)

[2.4 Kohezgjatja](#_Toc469306980) 6

2.5 Vendi i zbatimit............................................................................................................................6

2.6 Llojet e projekteve.......................................................................................................................7

[3. SI TË APLIKONI? 7](#_Toc469306984)

[3.1 Informata të përgjithshme rreth thirrjes për projekt propozime 8](#_Toc469306985)

[3.2 Aplikacioni i projekt propozimit 8](#_Toc469306986)

[3.3 Përmbajtja e formës Buxhetit 9](#_Toc469306987)

[3.4 Kur dhe ku të merret dhe të dorëzohet materiali i aplikacionit 9](#_Toc469306988)

[3.5 Afati i fundit për dërgimin e aplikacioneve 10](#_Toc469306989)

[3.6 Si të kontaktoni nëse keni ndonjë pyetje? 10](#_Toc469306989)

3.7 Informata të tjera të rëndësishme............................................................................................10

[4. VLERËSIMI DHE NDARJA E FONDEVE 11](#_Toc469306990)

[4.1 Aplikacionet e pranuara do të kalojnë nëpër procedurën e mëposhtme: 11](#_Toc469306991)

[4.2 Sistemi i vlerësimit 12](#_Toc469306992)

[4.2 Njoftimi rreth vendimit.......................................................................................................... 12](#_Toc469306992)

[5. LISTA E DOKUMENTEVE TË THIRRJES PUBLIKE 16](#_Toc469306994)

## 1. Thirrje Publike për Organizatat e Shoqërisë Civile (OSHC-të) për Dorëzimin e Projekt Propozimeve në Programin Rajonal për Demokracinë Lokale në Ballkanin Perëndimor (ReLOaD)

## 1.1 PERMBLEDHJE E SHKURTER E PROJEKTIT

Vendet e Ballkanit Perëndimor përdorin modele të ngjashme për financimin e Organizatave të Shoqërisë Civile (OShC)[[1]](#footnote-1) nga buxheti publik, dhe sfidat e tyre të përbashkëta kanë të bëjnë me transparencën e pamjaftueshme si dhe/apo me kriteret e paqarta të procesit të përzgjedhjes. Këto modele të pakompletuara dhe shpesh diskriminuese pengojnë bashkëpunimin dhe rëndësinë e shoqërisë civile në vendimmarrje, si dhe ngadalësojnë zhvillimin e mëtutjeshëm të demokracive pjesëmarrëse në Ballkanin Perëndimor (BP).

Qëllimi i përgjithshëm i programit ReLOaD është që të fuqizojë demokracitë pjesëmarrëse dhe procesin e integrimit në BE në Ballkanin Perëndimor, duke e fuqizuar shoqërinë civile që jetë pjesë e proceseve të vendimmarrjes si dhe duke stimuluar dhe krijuar një mjedis ligjor dhe financiar inkurajues për shoqërinë civile.

Bazuar në eksperiencën e thelluar nga zbatimi i projektit të mëparshëm në Bosnje dhe Hercegovinë, **Programi Rajonal mbi Demokracinë Vendore në Ballkanin Perëndimor (ReLOaD)** do të adresojë problematikat dhe sfidat në secilin prej vendeve pjesëmarrëse të Ballkanit Perëndimor: **Shqipëri, Bosnje dhe Hercegovine, Kosovë\*[[2]](#footnote-2), ish-Republikën Jugosllave të Maqedonisë, Mal të Zi, dhe Serbi.**

Qëllimi specifik i këtij programi është fuqizimi i bashkëpunimit në mes të qeverive lokale dhe shoqërisë civile në Ballkanin Perëndimor, duke zbatuar një qasje transparente dhe të bazuar në projekte për financimin e OShC-ve nga buxhetet komunale drejt inkurajimit të angazhimit më të madh qytetarë në vendimmarrje dhe përmirësimin e ofrimit te shërbimeve lokale.

Projekti do të fokusohet në institucionalizimin e ndërveprimit midis qeverive lokale dhe OShC-ve, duke fuqizuar kapacitet e të gjithë akterëve relevantë për zbatim sa më efektiv të aktiviteteve. Për më tepër, ky projekt do të ndihmojë krijimin dhe fuqizimin e mekanizmave për monitorimin e aktiviteteve dhe rezultateve të projekteve të zbatuara nga OShC-të, duke definuar bazat monitoruese për marrëdhëniet në mes të qeverive lokale dhe OShC-ve, si dhe paraqitur mjetet e duhura.

**ReLOaD në Kosovë** zbatohet ne partneritet me 5 komunat e përzgjedhura, si: Istog, Kamenicë, Lipjan, Viti, dhe Zveçan me qëllim të përkrahjes të së paku 20 projekte të OSHC-ve, për më shumë se 3,800 qytetarë në nivel vendor.

ReLaD financohet nga Bashkimi Evropian dhe zbatohet nga Programi i Kombeve të Bashkuara për Zhvillim (UNDP). Projekti u lancua në shkurt 2017, për periudhën e ardhshme 3-vjeçare. 50 njësi të qeverisjes lokale/komuna në të gjithë Ballkanin Perëndimor do të angazhohen në këtë Program.

## 1.2 OBJEKTIVAT E THIRRJES PUBLIKE DHE PRIORITETET PËR NDARJEN E FONDEVE

Qëllimi i kësaj thirrje publike është të forcojë partneritetin midis OSHC-ve dhe organeve të qeverisjes lokale përmes rritjes së ndërgjegjësimit për të mirat e bashkëpunimit si dhe nxitjes së një platforme të qëndrueshme për dialog, me qëllim që të ofrohen shërbime më të mira për komunitetin lokal. Fushat me interes të posaçëm nën Projektin ReLOaD janë: ndjeshmëria gjinore, përfshirja sociale, mbrojtja e mjedisit, të drejtat e njeriut dhe promovimi i të drejtave të komunitetit jo-shumicë.

Të gjitha organizatat e shoqërisë civile (OShC) ftohen të dorëzojnë projekt propozimet e tyre që reflektojnë qëllimet dhe strategjitë zhvillimore të Komunës se Zvecanit. Fushat prioritare për këtë thirrje publike janë si në vijim:

1. Ndërgjegjësimi dhe rritja e pjesëmarrjes aktive të qytetareve në proceset vendimmarrëse.

2. Ndergjegjesimi i te rinjve rreth varësisë

Ndergjegjesimi i te rinjve rreth dhunës ne familje dhe mes te rinjve

3. Rritja e ndërgjegjësimit të fëmijëve para-shkollore rreth mbrojtjes së mjedisit.

4. Zhvillimi i kapaciteteve për biznes te grave dhe te rinjve te papunësuar/a.

5. Promovimi i potencialit turistik, natyror dhe biznesor te komunës.

Fondet do t’u ndahen atyre organizatave të shoqërisë civile, projektet e të cilave i kontribuojnë zgjidhjes së një apo më shumë prioriteteve të komunës përkatëse, dhe që përmbushin kriteret e cilësisë të listuara në Tabelën e Vlerësimit dhe kushtet e tjera të kësaj thirrjeje publike. Të gjitha projektet duhet të zbatohen ekskluzivisht në territorin e Komunës se Zvecanit dhe në dobi të qytetarëve të saj.

## 1.3 VLERA E PLANIFIKUAR E MBËSHTETJES FINANCIARE PËR PROJEKTET DHE TOTAL I THIRRJES

Shuma totale e dedikuar për këtë thirrje është deri në 60,000.00 EUR. Vlera e granteve që ndahen si pjesë e kësaj thirrjeje publike duhet të jetë në mes të shumave minimale dhe maksimale si më poshtë:

* shuma minimale: 5,000.00 EURO
* shuma maksimale: 35,000.00 EURO

OShC-të mund të dorëzojnë vetëm një projekt propozim ne kuadër të kësaj thirrje.

Grantet e alokuara në këtë thirrje mund të mbulojnë shpenzimet administrative[[3]](#footnote-3) dhe shpenzimet e personelit deri 20% të shumës së kërkuar. Ndërsa, pjesa tjetër prej 80% të fondeve, duhet të parashihen për aktivitete programore të projektit.

Komuna partnere dhe UNDP mbajnë të drejtën për të mos ndarë të gjitha fondet në dispozicion për projekt-propozimet që nuk i përmbushin kriteret e kërkuara të listuara në Tabelën e Vlerësimit.

## 2. KUSHTET FORMALE TË THIRRJES PUBLIKE

## 2.1. Aplikuesit e pranueshëm: kush mund të aplikoj?

Pjesëmarrja në këtë thirrje publike është e hapur dhe e barabartë për OShC-të që janë zyrtarisht të regjistruara dhe në përputhje me dispozitat ligjore në fuqi.

Për të aplikuar, OShC-ja aplikuese duhet të:

* jetë një entitet ligjor jo-fitimprurës i regjistruar në Kosovë në përputhje me dispozitat ligjore në fuqi.

OShC-të kandidate nuk mund të marrin pjesë në thirrje ose nuk do të marrin grante nëse nuk e dorëzojnë deklaratën e Legjitimitetit/Pranueshmërisë (Shtojca 7) së bashku me projekt propozimin.

Kjo thirrje publike nuk vlen për degët/zyrat e organizatave dhe fondacioneve ndërkombëtare, dhe organizatat të tjera ndërkombëtare jo-fitimprurëse të regjistruara për të punuar në Kosovë.

Kandidatët do të përjashtohen nga pjesëmarrja në thirrje apo nga ndarja e granteve nëse në kohën e dorëzimit të projekt propozimeve:

1. janë subjekt i ndonjë konfliktit të interesit;
2. janë fajtorë për dhënien e informacionit të rremë një pale kontraktuese të autorizuar, që kërkohet si parakusht për pjesëmarrje në thirrjen për dorëzimin e projekt-propozimeve ose nëse nuk dorëzojnë informacionin e kërkuar;
3. janë përpjekur të sigurojnë informacion konfidencial, të ushtrojnë ndikim mbi Komisionin e Vlerësimit ose mbi një palë të autorizuar kontraktuale gjatë procesit të vlerësimit të projekt-propozimit.

**Organizatat aplikuese mund të dorëzojnë vetëm një projekt-propozim/aplikacion, që përmbanë të gjithë dokumentet e kërkuara në Kapitullin 3.1.**

## Partnerët e pranueshëm në zbatimin e projektit

Aplikantët mund të aplikojnë në mënyrë individuale ose si konsorcium me organizata të tjera.

***Organizatat dhe/ose institucionet partnere***

Partnerë të projektit mund të jenë organizata të tjera të shoqërisë civile të cilat që plotësojnë të njëjtat kushte të pranueshme si aplikantët. Partnerët e OShC-së kandidate marrin pjesë në zbatimin e projektit, dhe shpenzimet që i bëjnë u nënshtrohen rregullave të njëjta si ato të bëra nga vetë OShC-ja kandidate. Nëse aplikojnë në partneritet, organizata aplikuese do të jetë organizata udhëheqëse, dhe në rast të përzgjedhjes, kjo organizatë do të jetë pala kontraktuese (përfituese) dhe do t’i marrë të gjitha përgjegjësitë ligjore dhe financiare për zbatimin e projektit. **Deklarata e Partneritetit** duhet të plotësohet në mënyrë korrekte dhe duhet të dorëzohet së bashku me dokumentet e tjera të aplikacionit.

**SHENIM: Inkurajohen OShC-te aplikuese qe funksionojnë jashtë Komunës se Zvecanit te aplikojnë ne partneritet me OShC-te lokale te komunës respektive.**

***Bashkëpunëtorët***

Organizatat dhe/apo institucionet tjera (p.sh. shkollat, kopshtet e fëmijëve, muzetë, etj) mund të përfshihen në projekt. Organizatat e tilla – bashkëpunëtorët kanë rol të rëndësishëm në zbatimin e aktiviteteve, mirëpo nuk mund të marrin grante.

## Prioritet/Aktivitetet e pranueshme që do të financohen përmes thirrjes

Të gjitha organizatat e shoqërisë civile (OShC) ftohen të dorëzojnë projekt propozimet e tyre që reflektojnë qëllimet dhe strategjitë zhvillimore të Komunës se Zvecanit. Fushat prioritare për këtë thirrje publike janë si në vijim:

1. Ndërgjegjësimi dhe rritja e pjesëmarrjes aktive të qytetareve në proceset vendimmarrëse.

2. Ndergjegjesimi i te rinjve rreth varësisë

Ndergjegjesimi i te rinjve rreth dhunës ne familje dhe mes te rinjve

3. Rritja e ndërgjegjësimit të fëmijëve para-shkollore rreth mbrojtjes së mjedisit.

4. Zhvillimi i kapaciteteve për biznes te grave dhe te rinjve te papunësuar/a.

5. Promovimi i potencialit turistik, natyror dhe biznesor te komunës.

* 1. **Kohëzgjatja**

Kohëzgjatja e projektit mund të jetë prej **6 dhe 10 muaj**, dhe projektet duhet të zbatohen gjatë periudhës Prill/2018 deri me Janar/2019.

**2.5 Vendi i zbatimit**

Të gjitha projektet duhet të zbatohen ekskluzivisht në territorin e Komunës se Zvecanit dhe në dobi të qytetarëve të saj, në përputhshmëri me prioritet e identifikuara nga komuna.

* 1. **Llojet e projekteve**

Projekt-propozimet që do të financohen nga programi ReLOaD duhet të jenë të përgatitura në përputhje me thirrjen publike dhe prioritetet e komunës.

Projektet duhet të ofrojnë zgjidhje për nevojat specifike të komunitetit lokal dhe grupeve të targetuara të identifikuara nga projekti.

**Projektet duhet të jenë paketa veprimtarish të integruara dhe metodologjike, të krijuara për të arritur qëllime të caktuara dhe rezultate specifike në kuadër të një periudhe të kufizuar kohore.**

*Kjo thirrje mbështet ekskluzivisht aktivitetet e bazuara në projekt. Aktivitetet e rregullta dhe të vazhdueshme të OShC-ve që nuk janë të bazuara në projekt dhe që nuk janë të lidhura me objektivat e kësaj thirrje nuk do të konsiderohen të pranueshme.*

***Aktivitetet në vijim nuk rekomandohen për ndarjen e granteve:***

* Sponzorizimet individuale për pjesëmarrje në punëtori, seminare, konferenca, kongrese;
* Bursat individuale për studime apo kurse trajnimi;
* Konferenca të herëpashershme (përveç nëse janë të nevojshme për zbatimin e suksesshëm të projektit);
* Projektet për përfitime ekskluzive të individëve;
* Projektet që mbështesin partitë politike;

***Shpenzimet në vijim nuk rekomandohen për ndarjen e granteve:***

* Rindërtim apo punë rehabilituese (përveç nëse janë të nevojshme për zbatim të suksesshëm të projektit deri 20% të buxhetit të tërësishëm të projektit);
* Blerjen e pajisjeve (përveç nëse janë të nevojshme për zbatimin të suksesshëm të projektit, deri 10% të buxhetit të tërësishëm të projektit);
* Financimi i projekteve që tanimë janë në proces ose kanë përfunduar;
* Ndarjen e granteve për ndonjë palë të tretë/donacionet bamirëse;
* Kostot e tjera që nuk janë të lidhura direkt me përmbajtjen dhe objektivat e projektit;

## 3. SI TË APLIKONI?

**3.1** **Informata të përgjithshme rreth thirrjes për projekt propozime**

Dokumentet kryesore në aplikacion duhet të përmbajnë (**3 kopje të shtypura**):

* Projekt propozimin (në formatin Word - Shtojca 1),
* Ndarjen buxhetore (formati Excel - Shtojca 2),
* Matricën e kornizës logjike (formati Word – Shtojca 3),
* Planin e veprimit dhe vizibilitetit (formati Excel – Shtojca 4),

Dokumentet shtesë janë pjesë shumë e rëndësishme e aplikacionit të projektit dhe duhet të dorëzohen të kompletuara me qëllim që projekt-propozimi të merret parasysh. Dokumentet shtesë përfshijnë (**1 kopje të shtypur**):

* Kopja valide e certifikatës së regjistrimit të organizatës në Kosovë (për organizatën aplikuese dhe partnerët, nëse ka ndonjë),
* Kopja valide e certifikatës së numrit fiskal të organizatës në Kosovë (për organizatën aplikuese dhe partnerët, nëse ka ndonjë),
* Kopja e raportit përfundimtar vjetor financiar për vitin paraprak (fletën e bilancit dhe deklaratën e të hyrave), të certifikuar nga agjencia përgjegjëse për operacionet financiare dhe kontabilisti i licencuar dhe autorizuar, përveç nëse organizata është themeluar në këtë vit.
* Kopja e raportit narrative vjetor të organizatës për vitin paraprak, përveç nëse organizata është themeluar në këtë vit,
* Formulari i kompletuar identifikues Administrativ (formati Word– Shtojca 5),
* Formulari i kompletuar identifikues Financiar (formati Word – Shtojca 6),
* Deklarata e Legjitimitetit e kompletuar dhe e nënshkruar (formati Word – Shtojca 7),
* Deklarata e Partneritetit, ne rast se aplikohet (formati Word – Shtojca 8);
* Forma e Deklaratës të Mungesës së Financimit të Dyfishtë (formati Word – Shtojca 9),
* Lista e kompletuar Kontrolluese (formati Word – Shtojca 10).

Në rast se projekti aprovohet, OShC-ve mund tu kërkohet t’i dorëzojnë dokumentet origjinale për shqyrtim.

## 3.2 Aplikacioni i projekt propozimit

Plotësimi i formularit të projekt propozimit është pjesë e dokumentacionit të detyrueshëm. Ajo përmban të dhëna në lidhje me aplikuesin dhe partnerët si dhe të dhëna mbi përmbajtjen e projektit për të cilin kërkohet financim nga kjo thirrje.

Në rast se në formën e dorëzuar mungojnë të dhënat në lidhje me përmbajtjen e projektit, aplikimi nuk do të merret në konsideratë.

Forma është e nevojshme të plotësohet me kompjuter. Nëse forma është plotësuar me dorë nuk do të merren në konsideratë.

Nëse forma përshkruese përmban të meta si më sipër, aplikimi do të konsiderohet i pavlefshëm.

## 3.3 Përmbajtja e formës Buxhetit

Formulari i propozim Buxhetit është pjesë e dokumentacionit të detyrueshëm. Propozim Buxheti i dorëzuar duhet të përmbaj informacion për të gjitha shpenzimet direkte dhe indirekte të projektit të propozuar për financim.

Nëse forma e buxhetit nuk është e plotësuar në tërësi, apo nuk është dorëzuar në formën përkatëse, aplikimi nuk do të merret në konsideratë.

Forma është e nevojshme të plotësohet me kompjuter. Nëse forma është plotësuar me dorë nuk do të merret në konsideratë.

## 3.4 Kur dhe ku të merret dhe të dorëzohet materiali i aplikacionit

Informacioni përkatës si dhe një version elektronik i të gjithë paketës së aplikimit mund të merret edhe nga faqja e internetit të Komunës se Zvecanit (<http://www.eopstinazvecan.com>), web-site i UNDP-së ([www.ks.undp.org](http://www.ks.undp.org)) dhe <https://kosovofunding.org>.

Dokumentacioni për thirrjen publike për Komunën e Zvecanit mund të tërhiqet prej **Enjte, 15.02.2018 deri te Merkuren, 14.03.2018,** duke e dërguar një kërkesë me emrin e organizatës së interesuar në e-mail adresën: <http://www.eopstinazvecan.com> apo personalisht, në adresën:

|  |
| --- |
| *[Opština Zvečan} Kralja Milutina b.b.*  \*(Kancelarija br. 33) |

Aplikacionet e kompletuara duhet të dorëzohen në këtë mënyrë: **dokumentet kryesore (**Projekt Propozimi, Buxheti, Korniza Logjike, dhe Plani i Aktiviteteve dhe Vizibilitetit) **në** **tri (3) kopje të shtypura; dhe dokumentet shtesë në një (1) kopje të shtypur. Të gjitha dokumentet të dorëzohen në një (1) koje elektronike (CD apo memorizues USB).** *Ju lutem referojuni Kapitullit 3.1 ne lidhje me listën e dokumenteve.* Aplikacionet e kompletuara duhet të dorëzohen përmes postës ose në Komunë, të vendosura në një zarf të vulosur që i referohet thirrjes publike, gjatë ditëve të punës (prej të hënës deri të premten), nga ora 09:00 deri në ora 15:00, në adresën:

|  |
| --- |
| *[Opština Zvečan} Kralja Milutina b.b.*  \*(Kancelarija br. 33) |

Para dorëzimit të projekt propozimit, organizata aplikuese duhet të verifikojë nëse dokumentet/aplikacioni i kërkuar është kompletuar duke e plotësuar Listën Kontrolluese (Shtojca 10), e cila është pjesë përbërëse e projektit.

Në pjesën e jashtme të zarfit duhet të jenë shkruar emri i thirrjes publike për projekt-propozime, emri i plotë dhe adresa e aplikantit, emri i plotë i projektit dhe fjalët: **”Të mos hapet përpara hapjes zyrtare”.**

## 3.5 Afati i fundit për dërgimin e aplikacioneve

Afati për dorëzimin e aplikacioneve është **14.03.2018** në ora 15:00. Aplikacionet që arrijnë me vonesë pas afatit të specifikuar do të merren parasysh vetëm nëse vula postare tregon se ato janë dërguar para afatit zyrtar.

Aplikacionet e dërguara në mënyra tjera (p.sh. me faks apo e-mail) ose që janë dërguar në adresa tjera **nuk do të merren parasysh.**

Komuna do të regjistrojë çdo projekt-propozim të marrë në dorëzim dhe do të lëshojë vërtetimin përkatës (datën dhe orën e pranimit të projekt-propozimit).

Të gjitha aplikacionet e dërguara pas afatit nuk do të merren parasysh.

## Si të kontaktoni nëse keni ndonjë pyetje?

Të gjitha pyetjet në lidhje me thirrjen publike mund të bëhen vetëm në mënyrë elektronike, duke i dërguar një kërkesë në adresën e mëposhtme*:* [registry.ks@undp.org](mailto:registry.ks@undp.org)jo më vonë se ***3 ditë*** para mbylljes së afatit për aplikim, me saktësisht gjate data/koha.

Përgjigjet ndaj kërkesave të veçanta do të dërgohet direkt në adresën e pyetjeve të shtruara, dhe përgjigjet më të shpeshta do të publikohen në faqen e mëposhtme të internetit: faqja e internetit të Komunës XX dhe web-site i UNDP-së ([www.ks.undp.org](http://www.ks.undp.org)) jo më vonë se 5 ditë para mbylljes së afatit për aplikim, me saktësisht gjate data/koha.

Për të siguruar trajtim të barabartë të të gjithë aplikantëve të mundshëm, komuna dhe projekti ReLOaD nuk mund të japë një mendim paraprak për pranueshmërinë e aplikantëve, partnerët, veprimet apo shpenzimet e përmendura në kërkesë.

## Informata të mëtutjeshme

Projekti ReLOaD do të organizojë edhe takime informuese (“ditë të hapura”) rreth thirrjes publike me OShC-të e interesuara në Komunën e XX gjatë thirrjes publike, me saktësisht gjate data/koha. Në këto takime, OShC-të e interesuara do të njoftohen në detaje rreth thirrjes publike, mënyrës së aplikimit, kriteret, etj. Informatat mbi datën e saktë të thirrjes publike do të lansohen në të gjitha mjetet e komunikimit të komunës, duke përfshirë web-site dhe media sociale.

## VLERËSIMI DHE NDARJA E FONDEVE

## 4.1. Aplikacionet e pranuara do të kalojnë nëpër procedurën e mëposhtme:

Aplikacioni i OShC-ve do të vlerësohet në bazë të:

1. Kushtet administrative:

* Aplikacioni është i kompletuar sipas Listës Kontrolluese;
* Dokumentacioni është dorëzuar si ne vijim: 3 kopje të shtypura te dokumenteve kryesore, 1 kopje e shtypur e dokumenteve shtese, dhe në 1 kopje elektronike (CD apo memorizues USB).

1. Kushtet që kanë të bëjnë me organizatat aplikuese, partnerët dhe aktivitetet:

* Konfirmimi se organizata aplikuese, partneri (dhe bashkëpunëtorët, nëse ka ndonjë) dhe aktivitetet i përmbushin kushtet e specifikuara në kapitujt e lartpërmendur.

**Të gjithë aplikantët të cilët nuk i plotësojnë kushtet e aplikimit si dhe mbi arsyet e refuzimit të aplikimit të tyre do të njoftohen me kohë.**

1. Vlerësimi i cilësisë së projektit dhe vlerësimi financiar:

Vlerësimi i cilësisë së projektit, përfshirë edhe buxhetin e propozuar, do të bëhet në përputhje me kriteret e specifikuara në Tabelën Vlerësuese që është pjesë përbërëse e këtij dokumenti.

Qëllimi i kritereve përzgjedhëse është që të vlerësohen mundësit financiare dhe operative, me qëllim që të sigurohet se ato:

* Kanë fonde të qëndrueshme dhe të mjaftueshme për aktivitetet e tyre të rregullta gjatë tërë periudhës së zbatimit të projektit;
* Posedojnë kapacitete profesionale dhe kualifikimet e nevojshme për zbatimin e suksesshëm të projektit. Kjo vlen edhe sa i përket partnerëve të organizatës aplikuese.

**4.2 Sistemi i vlerësimit:**

Kriteret e vlerësimit ndahen në seksione dhe nën-seksione: ***Secili nën-seksion duhet të vlerësohet me notat e caktuara në mes 1 dhe 5, në këtë mënyrë: 1= shumë keq; 2= keq; 3= adekuat; 4= mirë; 5= shumë mirë.*** Radhitja e projekt propozimeve bëhet në atë mënyrë ku projekt propozimi i radhitur si i pari është ai i cili ka fituar numrin më të lartë të pikëve, i pasuar nga projekt propozimi me numër më të ulët të pikëve të fituara, deri tek projekt propozimi me numrin më të ultë të pikëve.

Vetëm projektet me 50 pikë e lart do të shqyrtohen më tej.

Vendimi për miratimin e grantit bazohet në numrin total të projekteve që mund të financohen me fondet në dispozicion. Projektet me numrin më të madh të pikëve do të kenë përparësi në marrjen e granteve.

Pragjet e mëposhtme janë përcaktuar për të siguruar cilësinë minimale të projekt propozimeve dhe vlerën më të mirë për para

Projekti përjashtohet nga procesi i mëtejmë i vlerësimit në rast se numri total i pikëve në Seksionin 1 tek Tabela e Vlerësimit është më i ulët se 10 pikë, sepse organizata nuk i ka kapacitetet minimale për të garantuar zbatimin cilësor të projekt-propozimit.

Projekti përjashtohet nga shqyrtimi i mëtejmë në rast se numri total i pikëve në Seksionin 2 tek Tabela e Vlerësimit është më i ulët se 18 pikë, sepse pikët tregojnë se megjithëse aplikanti i ka kapacitetet financiare dhe operative, koncepti i projektit nuk është relevant apo në përputhje me përparësitë e përcaktuara në thirrjen publike; projekti nuk trajton nevojat e komunitetit lokal.

**Projekt - propozimet që kalojnë fazën përfundimtare të vlerësimit me rezultatin më të lartë brenda buxhetit të disponueshëm miratohen për financim nga Bordi i Partnerëve (BoPs) të projektit ReLoaD. Lista rezervë e projekt propozimeve do të prezantohet në bazë të renditjes së rezultateve.**

## 4.3 Njoftimi rreth vendimit

Qoftë nëse projekt-propozimet e tyre miratohen për financim apo jo, të gjithë aplikantëve u njoftohet me shkrim vendimi për projekt-propozimin e tyre brenda 30 ditësh nga mbyllja e thirrjes publike. Rezultatet shpallen në faqen e internetit të Komunës se Zvecanit si dhe në tabelën e njoftimeve të komunës.

Vendimi për refuzimin e projekt-propozimit apo për mosdhënie fondesh merret nëse:

* Organizata aplikuese, apo/dhe një ose më shumë partner të saj, nuk i përmbushin kushtet e thirrjes publike;
* Aktivitetet e projektit janë të papranueshme (p.sh. aktivitetet e propozuara tejkalojnë fushë-veprimin e thirrje publike për projekt propozime, kohëzgjatja e parashikuar e projektit tejkalon kohën maksimale të lejuar, shuma e kërkuar e fondeve tejkalon shumën e lejuar maksimale, dhe/apo shuma e kërkuar e fondeve është më e vogël se minimum i lejuar, etj);
* Projekt propozimi nuk ka qenë relevant mjaftueshëm; kapacitetet financiare dhe operative të organizatës aplikuese nuk janë të mjaftueshme, apo projektet e përzgjedhura për financim nuk kanë qenë superior në këto fusha;
* Cilësia e projekt propozimit ka qenë teknikisht dhe financiarisht më e ultë në krahasim me projektet e përzgjedhura për financim.

**Kushtet rreth zbatimit të projektit pas miratimit të grantit**

Pas marrjes së vendimit për miratimin e grantit, organizatës joqeveritare, projekti i së cilës është miratuar, i ofrohet një kontratë (Marrëveshje për Grante Micro-Kapitale) me UNDP për zbatimin e projektit. Para se të nënshkruajë kontratën dhe nëse është e nevojshme, projekti ReLOaD ka të drejtë t’i kërkojë organizatës modifikime të caktuara në projekt, ne lidhje me buxhetin, për ta harmonizuar atë me obligimet kontraktuale për e zbatimit të projektit.

Për më tepër, para nënshkrimit të kontratës, OShC-të përfituese do të duhet të përkthejnë në gjuhën angleze vetëm 4 (katër) dokumentet kyçe të projekt-propozimit, duke përfshirë Propozimin e Projektit, Buxhetin, Kornizën Logjike dhe Planin Vjetor të Punës.

**Tabela e Vlerësimit**

|  |  |  |
| --- | --- | --- |
| **Seksioni** | **Pikët maksimale** | **Pikët e marra** |
| **1. Kapacitetet financiare dhe operative** | 15 |  |
| 1.1 A kanë aplikanti dhe partnerët përvojë të mjaftueshme në menaxhim projektesh? | 5 |  |
| 1.2 A kanë aplikanti dhe partnerët kapacitete të mjaftueshme profesionale? (njohuri specifike në fushën relevante) | 5 |  |
| 1.3. A kanë aplikanti dhe partnerët kapacitete të mjaftueshme menaxhuese dhe a është struktura e menaxhmentit qarte e definuar?  (përfshirë personelin, pajisjet dhe kapacitetet për menaxhim financiar)? | 5 |  |
| **2. Relevanca** | 25 |  |
| 2.1. Sa relevant është projekti krahasuar me synimin dhe me një apo më shumë përparësi e përcaktuara në thirrjen publike?  Shënim: 5 pikë (shumë mirë) mund të jepen vetëm nëse projekti trajton të paktën njërën prej përparësive. | 5 |  |
| 2.2 A janë palët e interesuara të përcaktuara qartë dhe të përzgjedhura në mënyrë strategjike (agjentët, përfituesit përfundimtarë, grupet e synuara)? | 5 |  |
| 2.3 A janë nevojat e grupit të synuar dhe përfituesve përfundimtarë të përcaktuara qartë dhe a i trajton projekti ato në mënyrën e duhur? | 5 |  |
| 2.4 A përfshin projekti vlerë të shtuar, si qasje inovative dhe modele të praktikës së mirë? | 5 |  |
| 2.5 A bën projekti avokim për një qasje të bazuar tek të drejtat dhe a ka ndikim pozitiv tek grupet e pafavorizuara? (Promovimi i barazisë gjinore dhe i fuqizimit të grave, mbrojtja e mjedisit, bashkëpunimi ndërkombëtar, rinia, etj.) | 5 |  |
| **3. Metodologjia** | 20 |  |
| 3.1 A përshtaten **plani i aktiviteteve** dhe **aktivitetet** e propozuara në mënyrë logjike dhe praktike me qëllimet dhe rezultatet e pritshme? | 5 |  |
| 3.2 Sa konsistente është skema e përgjithshme e projektit? (veçanërisht, a e pasqyron analizën e problemeve të identifikuara, faktorët e mundshëm të jashtëm) | 5 |  |
| 3.3 A është i kënaqshëm **niveli i përfshirjes së partnerëve** në zbatimin e projektit? Shënim: nëse nuk ka asnjë partner pikët e përfituara do të jenë 1. | 5 |  |
| 3.4 A janë përfshirë në projekt **tregues objektivisht të matshëm**? | 5 |  |
| **4. Qëndrueshmëria** | 25 |  |
| 4.1 A do të kenë veprimtaritë e propozuara **ndikim konkret** tek grupet e synuara? | 5 |  |
| 4.2 A do të ketë projekti **ndikime të shumëfishta**? (përfshirë mundësinë e zbatimit në grupe të tjera të synuara ose në vende të tjera dhe/ose shtrirjen e ndikimit të veprimtarive si dhe shkëmbimin e informacionit për përvojën e fituar gjatë zbatimit të projektit) | 5 |  |
| 4.3 A janë rezultatet e pritshme të veprimtarive të sugjeruara **të qëndrueshme nga ana institucionale**? (a do të ekzistojnë strukturat që mundësuan veprimtaritë e projektit pas përfundimit të projektit? A do të ketë pronësi lokale mbi rezultatet e projektit?) | 5 |  |
| 4.4 A janë rezultatet e **pritshme të qëndrueshme**? (aty ku është rasti, përmendni ndikimin strukturor të veprimtarive të zbatuara – përmirësime në kuadrin ligjor, metoda, kodin e sjelljes, etj.) | 5 |  |
| 4.5 A ka mundësi që rezultatet/arritjet e pritshme afatgjata do të ndikojnë në kushtet ekonomike lokale dhe/ose cilësinë e jetës në zonën e synuar? |  |  |
| **5. Buxheti dhe efikasiteti i kostos** | 15 |  |
| 5.1 A është i kënaqshëm raporti ndërmjet shpenzimeve të parashikuara dhe rezultateve të pritshme? | 5 |  |
| 5.2 A është kostoja e sugjeruar e nevojshme për zbatimin e projektit? | 5 |  |
| 5.3 Buxheti   * a është buxheti i qartë dhe a përfshin edhe pjesën përshkruese? (përfshirë shpjegimet për pajisjet teknike) * a përmbushet parimi që kostoja administrative dhe e personelit nuk mund të jetë mbi 20 % e buxhetit total? * a është buxheti me ndjeshmëri gjinore? * a janë përfshirë CV-të dhe përshkrimet e punës, aty ku është e nevojshme? | 5 |  |
| **Pikët totale maksimale** | 100 |  |

## LISTA E DOKUMENTEVE TË THIRRJES PUBLIKE

FORMULARËT

**Shtojca 1** Projekt Propozimi

**Shtojca 2** Ndarja e Buxhetit

**Shtojca 3** Korniza Logjike

**Shtojca 4** Plani i Aktivitetit dhe Vizibilitetit

**Shtojca 5** Forma Identifikuese Administrative

**Shtojca 6** Forma Identifikuese Financiare

**Shtojca 7** Deklarata e Ligjshmërisë

**Shtojca 8** Deklarata e Partneritetit **(ne rast se aplikohet)**

**Shtojca 9** Forma e Deklaratës të Mungesës së Financimit të Dyfishtë

**Shtojca 10** Lista Kontrolluese

1. Siç thuhet në Kodin e Praktikës së Mirë të Pjesëmarrjes Civile të Këshillit të Evropës (KE), termi "pjesëmarrje qytetare" i referohet OJQ-ve dhe "shoqërisë civile të organizuar duke përfshirë grupet vullnetare, organizatat jofitimprurëse, shoqatat , fondacionet, organizatat bamirëse, si dhe grupet gjeografike ose të bazuara në interes dhe grupet e avokimit "që kontribuojnë në mënyrë aktive në zhvillimin dhe realizimin e demokracisë dhe të drejtave të njeriut. [↑](#footnote-ref-1)
2. Të gjitha referencat lidhur me Kosovën duhet të kuptohen në përputhje të plotë me Rezolutën 1244 (1999). [↑](#footnote-ref-2)
3. Shpenzimet e përgjithshme dhe administrative përfshijnë të gjitha shpenzimet e përgjithshme, pagat e personelit te angazhuar, tarifat e kontabilitetit dhe shpenzimet e tjera të përdorura për të zbatuar projektin. [↑](#footnote-ref-3)